अब यहां से फ्लाइट्स ऑपरेट हो सकेंगी; चीन सीमा से 50 KM है हवाई दूरी
Uttarakhand Pithoragarh Naini Saini Airport DGCA Approval Update Pushkar Singh Dhami CM पुष्कर सिंह धामी ने इसकी पुष्टि की है। उन्होंने कहा कि इससे उत्तराखंड खासकर कुमांऊ इलाके की एयर कनेक्टिविटी बेहतर होगी। हम इसके लिए पीएम मोदी और सिविल एविएशन मिनिस्ट्री को धन्यवाद देते
उत्तराखंड के पिथौरागढ़ जिले में बने नैनी सैनी एयरपोर्ट को DGCA की मंजूरी मिल गई है। अब यहां से फ्लाइट्स ऑपरेट हो सकेंगी। ये एयरपोर्ट चीन सीमा से सिर्फ 50 किलोमीटर की हवाई दूरी पर स्थित है। इस एयरपोर्ट के चालू होने से उत्तराखंड का पहाड़ी इलाका हवाई रास्ते के जरिए देश भर से जुड़ जाएगा।
DGCA ने स्टेट एविएशन डेवलपमेंट अथॉरिटी को सौंपा लाइसेंस
डायरेक्टोरेट जनरल ऑफ सिविल एविएशन (DGCA) ने एयरपोर्ट को एयरोड्रोम लाइसेंस दे दिया है। ये लाइसेंस एयरपोर्ट को मैनेज करने वाले उत्तराखंड एविएशन डेवलपमेंट अथॉरिटी को सौंप दिया गया है।
राज्य के CM पुष्कर सिंह धामी ने इसकी पुष्टि की है। उन्होंने कहा कि इससे उत्तराखंड खासकर कुमाऊं इलाके की एयर कनेक्टिविटी बेहतर होगी। हम इसके लिए पीएम नरेंद्र मोदी और सिविल एविएशन मिनिस्ट्री को धन्यवाद देते हैं।
सरकार ने एयरफोर्स को एयरपोर्ट सौंपने का फैसला किया
इस साल फरवरी में उत्तराखंड सरकार ने रणनीतिक रूप से महत्वपूर्ण इस एयरपोर्ट को एयरफोर्स को सौंपने का फैसला लिया था। हालांकि इसके बाद भी यहां से कॉमर्शियल फ्लाइट्स उड़ती रहेंगी। फिलहाल इसे स्टेट सिविल एविएशन डिपार्टमेंट हैंडल कर रहा है।
इस एयरपोर्ट को 1991 में प्रशासनिक कामों के लिए बनाया गया था। इसकी एयर स्ट्रिप 1508 मीटर की है। अभी इसका इस्तेमाल सरकारी पवन हंस हेली सर्विसेज कर रही है। यहां से हेलिकॉप्टर उड़ान भरते हैं। जनवरी 2019 में यहां से 9-सीटर कॉमर्शियल एयरप्लेन सर्विस शुरू हुई थी। बाद में 2020 में तकनीकी दिक्कतों के चलते यह सर्विस बंद हो गई थी।
देहरादून और ऊधम सिंह नगर में हैं राज्य के दो बड़े एयरपोर्ट्स
उत्तराखंड में दो बड़े एयरपोर्ट हैं। पहला राज्य के गढ़वाल रीजन में देहरादून का जॉली ग्रांट एयरपोर्ट है। यहां से देश के कई शहरों के लिए फ्लाइट्स चलती हैं। वहीं, दूसरा ऊधम सिंह नगर का पंत नगर एयरपोर्ट है। ये एयरपोर्ट कुमाऊं इलाके में है और यहां से दिल्ली और जयपुर के लिए डेली फ्लाइट्स चलती हैं।
उत्तराखंड से लगी चीन सीमा से जुड़ी ये खबरें भी पढ़ें...
उत्तराखंड के चमोली में कर्णप्रयाग तक आएगी ट्रेन: 2024 में पूरा होगा प्रोजेक्ट; चीन के गले तक पहुंच जाएगा भारत
उत्तराखंड के चमोली जिले के कर्णप्रयाग तक 2024 में ट्रेन आने वाली है। हमारे लिए यह जगह और साल सामान्य बात हो सकती है, लेकिन चीन से पूछिए, जिसकी नींद में कर्णप्रयाग एक बुरे सपने की तरह आता है। कारण, जब हिमालय के पेट से होती हुई ट्रेन ऋषिकेश से कर्णप्रयाग तक आएगी तब भारत चीन के गले तक पहुंच जाएगा।
कर्णप्रयाग से कुछ ही दूरी पर चीन से लगा बाराहोती बॉर्डर है। दूसरा चरण कर्णप्रयाग से जोशीमठ तक का भी है। इसकी DPR बन गई है। तब हमारी ट्रेन चीन के सिर तक पहुंच जाएगी। पूरी खबर पढ़ें...
चीन ने 628 गांव बसाए, भारत 2967 गांव चमकाएगा:LAC पर मोदी सरकार का वाइब्रेंट विलेज प्रोग्राम, जिस पर चीन को ऐतराज है
केंद्र की मोदी सरकार ने चीन सीमा यानी LAC से लगे गांवों को डेवलप करने के लिए वाइब्रेंट विलेजेज प्रोग्राम शुरू किया है। इसके तहत अरुणाचल प्रदेश, सिक्किम, उत्तराखंड, हिमाचल और केंद्र शासित प्रदेश लद्दाख के 19 जिलों के 46 ब्लॉक में 2,967 गांवों को चुना गया है। सबसे पहले इस प्रोग्राम के तहत 662 गांवों को डेवलप किया जाएगा। इन गांवों को पर्यटन केंद्र के रूप में विकसित किया जाएगा। पूरी खबर पढ़ें...